Bespreking:Igor Strawinski - Wikipedia
Hierdie bladsy is 'n besprekingsbladsy waar verbeteringe tot die Igor Strawinski-artikel bespreek word.
Ek dink eerlik die verafrikaanste spelling van Stravinsky se naam is nie net verwarrend nie maar oorbodig (of Pharos dit nou so aangee of nie). Stravinsky het Rusland verlaat en hom eers in Frankryk en toe in Amerika gaan vestig. Hy het Amerikaanse burgerskap verkry en is as Stravinsky die Amerikaner in New York oorlede. Dis soos om Barack Obama tot Bêrêk Oubama te transkribeer. Selfs die Nederlanders skryf Stravinsky.—Hierdie ongetekende kommentaar is deur 41.132.180.38 (Bespreking • Bydraes) gelewer.
Ongelukkig het die komponis in 'n tydperk bekendheid verwerf toe kennis van vreemde tale nog beperk was. In Frankryk is Russiese name gewoonlik volgens die Franse uitspraak getranskribeer, in Duitsland volgens Duitse reëls (dus meestal met 'n "w"). Die komponis se naam verskyn dan ook as Stravinsky, Stravinski, Strawinsky op die dekblaaie van albums...
Ons hoef ons dus nie daaraan te steur wat ander lande doen nie. Aangesien die Strawinski-gesin van Poolse afkoms is, is daar geen rede hoekom ons nie die Poolse spelling moet gebruik nie. Dit kom ooreen met die Afrikaanse uitspraak en word naas Pole ook in Duitssprekende lande meestal bo die Frans-Amerikaanse spelling verkies (soms as Strawinsky). --Voyageur (kontak) 00:39, 1 Augustus 2013 (UTC)
Klink ook steeds vir my hoogs onsinnig om Stravinsky as Strawinski te transkribeer, al is dit waar ook al gebruiklik. Die man is, soos gesê, dood as 'n Amerikaner en dit is sekerlik hoe hy dit self in Westerse skrif sou geskryf het. 197.87.177.41 18:12, 28 April 2015 (UTC)
Pharos se Skryf Afrikaans van A tot Z gee Igor Fjodorowitsj Strawinski as Afrikaanse spelling. Sien die verwysings in die artikel. En: Nasionale Senior Sertifikaat Graad 12 Musiek: Igor Strawinski. --Voyageur (kontak) 21:54, 28 April 2015 (UTC)
Ontsluit van "https://af.wikipedia.org/w/index.php?title=Bespreking:Igor_Strawinski&oldid=1645507"
Die bladsy is laas op 8 Februarie 2018 om 19:48 bygewerk.